Төсөл

 МОНГОЛ УЛСЫН ХУУЛЬ

2019 оны .. дугаар Улаанбаатар хот

сарын ...-ны өдөр

ХӨРӨНГИЙН ҮНЭЛГЭЭНИЙ ТУХАЙ ХУУЛИЙГ ХҮЧИНГҮЙ

БОЛСОНД ТООЦОХ ТУХАЙ

 1 дүгээр зүйл. 2010 оны 1 дүгээр сарын 21-ний өдөр баталсан Хөрөнгийн үнэлгээний тухай хуулийг хүчингүй болсонд тооцсугай.

 2 дугаар зүйл. Энэ хуулийг Хөрөнгийн үнэлгээний тухай /шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

 ГАРЫН ҮСЭГ

Төсөл

 МОНГОЛ УЛСЫН ХУУЛЬ

2019 оны .. дугаар Улаанбаатар хот

сарын ...-ны өдөр

ЗӨРЧЛИЙН ТУХАЙ ХУУЛЬД НЭМЭЛТ, ӨӨРЧЛӨЛТ

ОРУУЛАХ ТУХАЙ

 1 дүгээр зүйл. Зөрчлийн тухай хуулийн 11.27дугаар зүйлийг дор дурдсанаар өөрчлөн найруулсугай:

“11.27 дугаар зүйл.Хөрөнгийн үнэлгээний тухай хууль зөрчих

1.Үнэлгээний хуулийн этгээдээр үйлчлүүлэгч хуулиар хүлээсэн үүргээ биелүүлээгүй, эсхүл биелүүлэхээс зайлсхийсэн, эсхүл үнэлгээний үйл ажиллагаанд саад учруулсан, хөндлөнгөөс оролцсон бол хүнийг хоёр зуун нэгжтэй тэнцэх хэмжээний төгрөгөөр, хуулийн этгээдийг хоёр мянган нэгжтэй тэнцэх хэмжээний төгрөгөөр торгоно.

2.Хөрөнгийн үнэлгээ хийх явцад олж авсан үйлчлүүлэгчийн нууцад хамаарах мэдээллийг өөрийн, эсхүл гуравдагч этгээдийн ашиг сонирхолд нийцүүлэн ашигласан бол учруулсан хохирол, нөхөн төлбөрийг гаргуулж, үйл ажиллагаа явуулах эрхийг хасаж хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

3.Хөрөнгийн үнэлгээг тусгай зөвшөөрөлгүйгээр хийсэн бол хууль бусаар олсон хөрөнгө, орлогыг хурааж үйл ажиллагаа явуулах эрхийг хасаж хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

4.Хөрөнгийн үнэлгээний хуулийн этгээд хуулиар үнэлгээ хийж болохгүй нөхцөлийг зөрчсөн, эсхүл түүнд тавигдах шаардлагыг /20.3, 20.4/ зөрчсөн бол тусгай зөвшөөрлийг хүчингүй болгож үнэлгээчнийг нэг мянга таван зуун нэгжтэй тэнцэх хэмжээний төгрөгөөр, үнэлгээний хуулийн этгээдийг арван таван мянган нэгжтэй тэнцэх хэмжээний төгрөгөөр торгоно.

 2 дугаар зүйл. Энэ хуулийг Хөрөнгийн үнэлгээний тухай /шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

 ГАРЫН ҮСЭГ

Төсөл

 МОНГОЛ УЛСЫН ХУУЛЬ

2019 оны .. дугаар Улаанбаатар хот

сарын ...-ны өдөр

АУДИТЫН ТУХАЙ ХУУЛЬД НЭМЭЛТ,

ӨӨРЧЛӨЛТ ОРУУЛАХ ТУХАЙ

 1 дүгээр зүйл. Аудитын тухай хуулийн 9 дүгээр зүйлийн 9.2 дахь хэсгийг дор дурдсанаар өөрчлөн найруулсугай:

“1/9.2.Аудитын хуулийн этгээд холбогдох тусгай зөвшөөрлийг авсны үндсэн дээр татварын мэргэшсэн зөвлөх үйлчилгээ, хөрөнгийн үнэлгээний үйл ажиллагаа эрхэлж болно.”

2 дугаар зүйл. Энэ хуулийг Хөрөнгийн үнэлгээний тухай /шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

 ГАРЫН ҮСЭГ